**ПОЗИВ НА ДОГАЂАЈ ПРЕДСТАВЉАЊА РЕЗУЛТАТА ИСТРАЖИВАЊА**

**ФАКУЛТЕТ ПОЛИТИЧКИХ НАУКА УНИВЕРЗИТЕТА У БАЊОЈ ЛУЦИ**

***СВЕЧАНА САЛА, 13. јун 2022. ГОДИНЕ, ПОЧЕТАК У 12ч***

**Компаративна анализа резултата пет кругова истраживања о евроатлантским интеграцијама Босне и Херцеговине**

Факултет политичких наука Универзитета у Бањој Луци представиће у понедјељак, 13. јун 2022. године резултате петог по реду испитивања ставова грађана Републике Српске према евроатлантским интеграцијама Босне и Херцеговине. **Представљање резултата и дискусија почињу у 12 часова, док су изјаве за медије планиране у 11.45 часова у Свечаној сали Факултета.**

Главне теме о којима ће бити ријечи и које се налазе у извјештају су:

* Колика је подршка уласку БиХ у НАТО, а колика уласку БиХ у Европску унију?
* Путем којих медија се грађани Републике Српске информишу о евроатлантским интеграцијама БиХ?
* Да ли грађани Републике Српске подржавају даље постојање ОХР-а?
* Који су разлози за малу подршку придруживању НАТО-у?
* Какви су упоредни резултати подршке НАТО-у и ЕУ?

Истраживање је спроведено током 5 радних дана у мају 2022. године, а представља завршно истраживање у оквиру пројекта „Broadening debates on NATO integration in the Republic of Srpska“, којег заједно реализују Агенција за развој предузећа Еда Бања Лука и Факултет политичких наука УНИБЛ, а финансира Америчка амбасада у Босни и Херцеговини. Истраживање је спроведено CATI методом (телефонско анкетирање) на вишеетапном кластер узорку од 1000 пунољетних грађана и грађанки Републике Српске.

**Контакт особа**: Далибор Савић

 065/351-829

 dalibor.savic@fpn.unibl.org